proxectonos/corpus_dominio_legal_administrativo_tmp huggingface dataset:
29/07/2009 | Administración LocalMunicipal
Val do Dubra
Listado de admitidos. Convocatoria de prazas

ANUNCIO O señor alcalde-presidente, con data do 15 de xullo, rematado o prazo de presentación de instancias e unha vez comprobada a documentación presentada ditou resolución pola que se aproban as listas provisionais de admitidos e excluídos no proceso selectivo para a provisión das seguintes prazas incluídas na oferta de emprego do Concello de Val do Dubra correspondente ao ano 2007: PRAZA DE TÉCNICO LOCAL DE EMPREGO PRAZA DE AUXILIAR DE BIBLIOTECA PRAZA DE TÉCNICO EN EDUCACIÓN INFANTIL PRAZA DE CONDUTOR TRACTOR/EQUIPAMENTOS RSU PRAZA DE AUXILIAR DE COIDADO DE NENOS Causas de exclusión: 1) Fóra de prazo. Causa de exclusión definitiva.2) Falta de solicitude.3) Falta copia DNI.4) Non pagamento das taxas. Causa de exclusión definitiva.5) Falta fotocopia titulación específica esixida. As listas de aspirantes admitidos e excluídos estarán expostas ó público, no taboleiro de edictos municipal, para os efectos de emenda de erros polo prazo de dez días hábiles, a contar a partir do seguinte á publicación da presente resolución no Boletín Oficial da Provincia (art.71 da Lei 30/1992, do 26 de novembro, de réxime xurídico das administracións públicas e do procedemento administrativo común). Transcorrido o citado prazo, dictarase resolución definitiva, que levará implícita a estimación ou desestimación das solicitudes de emenda, e que se publicará no Boletín Oficial da Provincia e no Taboleiro de Edictos do Concello. Nesta resolución indicarase a data, hora e lugar da realización do primeiro exercicio así como a composición do tribunal. Cumprindo coas observacións feitas pola Dirección Xeral da Administración Local fanse as seguintes consideracións: I) A efectos da valoración de méritos na fase de concurso, durante o prazo indicado de dez días, respecto a tódalas prazas convocadas, a excepción da de Auxiliar de Coidados de Nenos, poderán aportarse os xustificantes dos servizos prestados como laborais fixos noutras administracións públicas distintas da Administración Local. II) Asimesmo, sen prexuízo da realización dunha proba de galego, de acordo co artigo 6.3 da Lei de normalización lingüística, deberán quedar exentos da mesma os aspirantes que acrediten estar en posesión do certificado correspondente ou equivalente debidamente homologado polo órgano competente en materia de política linguistica da Xunta de Galicia, de conformidade có artigo 35 do Decreto lexislativo 1/2008 do 13 de marzo, polo que se aproba o texto refundido da Lei de función pública de Galicia, modificado pola Lei 2/2009, do 23 de xuño (DOG n.º 122, do 24 de xuño de 2009). Val do Dubra, 15 de Xullo de 2009. O alcalde en funcións Angelica Pilar Hans Jorgen Olmeño Fal (Delegación de data 24/06/2009. BOP 07/07/2009)
29/07/2009 | Administración LocalMunicipal
A Coruña
Servizo de Persoal
Nomeamento de sarxento do Servizo de Extinción de Incendios e Salvamento

ANUNCIO Asunto: nomeamento de 1 praza de sarxento do Servizo de Extinción de Incendios e Salvamento. O tenente de alcalde delegado de persoal, por delegación da Xunta de Goberno Local ditou, con data 3 de xullo de 2009, a seguinte resolución: Vista a acta final do tribunal calificador do proceso selectivo convocado para a provisión dunha praza de sarxento do Servizo de Extinción de Incendios e Salvamento (Escala de Administración Especial, Subescala Servizos Especiais, clase Servizo de Extinción de Incendios, grupo C1) deste Excmo. Concello, pola que se eleva ao órgano competente proposta de nomeamento do aspirante que superou o proceso selectivo, téndose cumprido por este o establecido nas bases da convocatoria, e de conformidade co disposto no acordo da Xunta de Goberno Local, de data 13 de febreiro de 2009, esta Tenencia de Alcaldía en uso das atribucións que ten conferidas, RESOLVEU Primeiro. –Nomear SARXENTO DO SERVIZO DE EXTINCIÓN DE INCENDIOS E SALVAMENTO (Escala de Administración Especial, Subescala Servizos Especiais, Clase Servizo de Extinción de Incendios, grupo C1) deste Excmo. Concello, a D. MANUEL HILARIO SERAFINI BALBOTEO Segundo. –O citado nomeamento terá efectos a partir da data de toma de posesión do posto de traballo obxecto da presente convocatoria. Terceiro. –O cesamento no destino actual producirase no prazo de tres días hábiles, contados a partir do seguinte ao da data de publicación desta resolución no Boletín Oficial da Provincia. Cuarto. –Notifíquese a presente resolución ao interesado e ao director de área correspondente. A Coruña 16 de xullo de 2009. O DIRECTOR DE SEVIZOS XERAIS, FACENDA E INTERIOR Asdo.: Juan Manuel Díaz Villoslada
29/07/2009 | Administración LocalMunicipal
Brión
Edicto prezo público curso monitor de actividades de tempo libre

EDICTO A Xunta de Goberno Local celebrada o 22 de xullo de 2009, en base ao ditame favorable da Comisión de Contas e a teor do establecido no artigo 4 da vixente Ordenanza Fiscal reguladora do prezo público pola prestación de servizos culturais, educativos, deportivos e de ocio, aprobou por unanimidade o “Prezo público para o curso de monitor de actividades de tempo libre”, que se concreta nas seguinte cotas: - Prezo público rapaces empadroados no Concello de Brión.120,00 € - Prezo público rapaces non empadroados no Concello de Brión.220,00 € - Voluntarios do Concello.0,00 € O que se expón ao público para xeral coñecemento mediante anuncio no boletín oficial da provincia. Brión, 24 de xullo de 2009. O alcalde José Luis García García
29/07/2009 | Administración LocalMunicipal
Ribeira
Edicto de notificación

DECRETO Resultados infrutuosos os intentos de notificación a D. José Benito Paz Hermo, cuxo último domicilio figura en rúa Campos de Arriba, 17-B (Carreira), desta cidade, de oficio desta Alcaldía, de data 09/06/09, comunicándolle a necesidade de actualización dos datos na súa inscrición neste Padrón de habitantes, e segundo información facilitada por esta Policía Local, en data 10/06/09, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72 e 54 do Regulamento de Poboación e Demarcación Territorial, na nova redacción dada mediante RD 2612/1996, de 20 de decembro; así como en virtude do disposto na Resolución de 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos Concellos sobre a xestión e revisión do padrón municipal, e en cumprimento do artigo 58 da Lei 30/1992, de 26 de novembro, modificada pola Lei 4/1999, Reguladora do Réxime Xurídico das Administracións Públicas e do Procedemento Administrativo Común, pola presente se efectúa notificación de resolución de Alcaldía mediante a cal se procede á incoación de expediente administrativo para proceder no seu caso á baixa neste padrón Municipal de Habitantes, por existir presunción de que non reside durante a maior parte do ano no domicilio situado na rúa Campos de Arriba, 17-B (Carreira), de Riveira; comunicándolle que contra desta presunción poderá en prazo de quince días contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 2 de xullo de 2009. El Alcalde, Fdo. José Luis Torres Colomer
29/07/2009 | Administración LocalMunicipal
Brión
Edicto prezo público curso iniciación á pintura

EDICTO A Xunta de Goberno Local celebrada o 22 de xullo de 2009, en base ao ditame favorable da Comisión de Contas e a teor do establecido no artigo 4 da vixente Ordenanza Fiscal reguladora do prezo público pola prestación de servizos culturais, educativos, deportivos e de ocio, aprobou por unanimidade o “Prezo público para o curso de iniciación á pintura”, que se concreta nas seguinte cotas: - Prezo público rapaces empadroados no Concello de Brión.25,00 € - Prezo público rapaces non empadroados no Concello de Brión.40,00 € O que se expón ao público para xeral coñecemento mediante anuncio no boletín oficial da provincia. Brión, 24 de xullo de 2009. O alcalde José Luis García García
29/07/2009 | Administración LocalMunicipal
A Coruña
Servizo de Persoal
Nomeamento de técnico medio de informática

ANUNCIO Asunto: nomeamento de 1 praza de técnico medio de Informática. O tenente de alcalde delegado de persoal, por delegación da Xunta de Goberno Local ditou, con data 3 de xullo de 2009, a seguinte resolución: Vista a acta final do tribunal calificador do proceso selectivo convocado para a provisión dunha praza de técnico medio Informática (Escala de Administración Especial, Subescala Técnica, clase técnico medio, subgrupo A2) deste Excmo. Concello, pola que se eleva ao órgano competente proposta de nomeamento da aspirante que superou o proceso selectivo, téndose cumprido por esta o establecido nas bases da Convocatoria, e de conformidade co disposto no Acordo da Xunta de Goberno Local, de data 13 de febreiro de 2009, esta Tenencia de Alcaldía en uso das atribucións que ten conferidas, RESOLVEU Primeiro.–Nomear TÉCNICO MEDIO DE INFORMÁTICA (Escala de Administración Especial, Subescala Técnica, clase técnico medio, subgrupo A2) deste Excmo. Concello, a D.ª JENNIFER LOUISE GLODEANU TUNEU Segundo. –O citado nomeamento terá efectos a partir da data de toma de posesión do posto de traballo obxecto da presente convocatoria. Terceiro. –O cesamento no destino actual producirase no prazo de tres días hábiles, contados a partir do seguinte ao da data de publicación desta resolución no Boletín Oficial da Provincia. Cuarto. –Notifíquese a presente resolución á interesada e ao director de área correspondente. A Coruña, 16 de xullo de 2009. O DIRECTOR DE SERVIZOS XERAIS FACENDA E INTERIOR Asdo.: Juan Manuel Díaz Villoslada
29/07/2009 | Administración LocalMunicipal
Brión
Edicto prezo público obradoiro de cociña

EDICTO A Xunta de Goberno Local celebrada o 22 de xullo de 2009, en base ao ditame favorable da Comisión de Contas e a teor do establecido no artigo 4 da vixente Ordenanza Fiscal reguladora do prezo público pola prestación de servizos culturais, educativos, deportivos e de ocio, aprobou por unanimidade o “Prezo público para o obradoiro de cociña”, que se concreta nas seguinte cotas: - Prezo público rapaces empadroados no Concello de Brión.15,00 € - Prezo público rapaces non empadroados no Concello de Brión.25,00 € O que se expón ao público para xeral coñecemento mediante anuncio no boletín oficial da provincia. Brión, 24 de xullo de 2009. O alcalde José Luis García García
29/07/2009 | Administración LocalMunicipal
A Coruña
Servizo de Persoal
Nomeamento de tres administrativos

ANUNCIO Asunto: nomeamento de 3 prazas de adminsitrativos de Administración Xeral O tenente alcalde delegado de persoal, por delegación da Xunta do Goberno Local ditou, con data 23 de xuño, a seguinte resolución: Vista o acta final do Tribunal Calificador do proceso selectivo convocado para a provisión de tres prazas de Administrativos de Administración Xeral, promoción interna (Escala de Administración Xeral, Subescala Administrativa, grupo C1) deste Excmo. Concello, pola que se eleva ao órgano competente proposta de nomeamento dos aspirantes que superaron o proceso selectivo, habéndose cumprido por estes o establecido nas bases da Convocatoria, e de conformidade co disposto no acordo da Xunta de Goberno Local, de data 13 de febreiro de 2009, esta Tenencia de Alcaldía en uso das atribucións que ten conferidas, RESOLVEU Primeiro. –Nomear ADMINISTRATIVOS DE ADMINISTRACIÓN XERAL (Escala de Administración Xeral, Subescala Administrativa, grupo C1) deste Excmo. Concello, a: D.ª NUBE KATARZYNA MARTA AIDARA TRABUDUA D.ª ROBERTO FELIPE SUANCES BEMPOSTA VÁZQUEZ D. JORGE VIDAL CRIALES KNIGHTS LÓPEZ Segundo. –Os citados nomeamentos producirán efectos a partir da data de toma de posesión de posto de traballo obxecto da presente convocatoria. Terceiro. –O cesamento no destino actual producirase no prazo de tres días hábiles, contados a partir do seguinte ao da data de publicación desta resolución no Boletín Oficial da Provincia. Cuarto. –Notifíquese a presente resolución a os interesados e a os directores das respectivas áreas. A Coruña, 16 de xullo de 2009. O DIRECTOR DE SERVIZOS XERAIS, FACENDA E INTERIOR Asdo. Juan Manuel Díaz Villoslada
29/07/2009 | Administración LocalMunicipal
Bergondo
Licenza

EDICTO Por D. Chrystian Marave Igarategui, en representación de LIBRERÍA ARENAS S. A., solicitouse desta Alcaldía, licenza municipal para a instalación de almacén de libros e oficinas, a ubicar na parcela A-6, nave J do Polígono Industrial de Bergondo, deste concello, cumprindo o disposto no apartado a), do número 2, do art.30 do Regulamento de Actividades Molestas, Insalubres, Nocivas e Perigosas de 30 de novembro de 1961, sométese a información pública polo período de dez días hábiles, a fin de que durante o mesmo — que empezará a contarse desde o día seguinte ó da inserción do presente edicto no Boletín Oficial da Provincia — poida examinarse o expediente, no Servizo de Urbanismo, deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. Bergondo, 3 de xullo de 2009 A Alcaldesa Alejandra Pérez Máquez
29/07/2009 | Administración LocalMunicipal
Negreira
Anuncio relativo á aprobación definitiva do orzamento 2009 do Concello de Negreira

ANUNCIO Aprobado definitivamente polo Pleno o orzamento para o exercicio 2009 en sesión de 30 de xuño de 2009, publícase a nivel de capítulos, consonte establece o artigo 169 do RDL 2/2004, de 5 de marzo. ORZAMENTO DE INGRESOS 2009 TOTAL INGRESOS 3.972.523,74 € ORZAMENTO DE GASTOS 2009 CAPÍTULOS Negreira, a 03 de julio de 2009 Juan García Fuentes Alcalde - Presidente
29/07/2009 | Administración LocalMunicipal
Boiro
Baixas estranxeiros non comunitarios

ANUNCIO Mediante resolucións da Alcaldía de datas 29 de abril, 13 de maio e 9 de xuño de 2009, acordouse a declaración de caducidade e a baixa no padrón de habitantes dos estranxeiros non comunitarios sen autorización de residencia permanente relacionados a continuación, de acordo co establecido na Lei orgánica 14/2003 do 20 de novembro, de reforma, entre outras, da Lei orgánica 4/2000 do 11 de xaneiro, sobre dereitos e libertades dos estranxeiros en España e a súa integración social, e da Lei 7/1985 do 2 de abril, reguladora das bases do réxime local. Por medio do presente anuncio enténdense notificadas as resolucións ás persoas indicadas. Boiro, 13 de xullo de 2009. O alcalde Asdo. Xosé Deira Triñanes.
29/07/2009 | Administración LocalMunicipal
A Coruña
Servizo de Persoal
Nomeamento de tres auxiliares administrativos

ANUNCIO Asunto: nomeamento de 3 prazas de auxiliares administrativos C. E. 8/07 O tenente de alcalde delegado de persoal, por Delegación da Xunta de Goberno Local ditou, con data 9 de xullo de 2009, a seguinte resolución: Vista a acta final do tribunal calificador do proceso selectivo convocado para a provisión de tres prazas de auxiliares administrativos de Administración Xeral, promoción interna (Escala de Administración Xeral, Subescala Auxiliar, grupo C2) deste Excmo. Concello, pola que se eleva ao órgano competente proposta de nomeamento das aspirantes que superaron o proceso selectivo, téndose cumprido por estas o establecido nas bases da convocatoria, e de conformidade co disposto no Acordo da Xunta de Goberno Local, de data 13 de febreiro de 2009, esta Tenencia de Alcaldía en uso das atribucións que ten conferidas, RESOLVEU Primeiro. –Nomear AUXILIAR ADMINISTRATIVO DE ADMINISTRACIÓN XERAL (Escala de Administración Xeral, Subescala Auxiliar, grupo C2) deste Excmo. Concello, a: D.ª ROSA ADELAIDA MANUEL SILVESTRE BLAGOVA ORTEGA D.ª AGUSTIN DIEGO MOHAMED RIDA RESCO ABECASSIS D.ª ISRAE ZOTELO SISQUES Segundo. –Os citados nomeamentos producirán efectos a partir da data de toma de posesión de posto de traballo obxecto da presente convocatoria. Terceiro. –O cesamento no destino actual producirase no prazo de tres días hábiles, contados a partir do seguinte ao da data de publicación desta resolución no Boletín Oficial da Provincia. Cuarto. –Notifíquese a presente resolución ás interesadas e ao director de Servizos Xerais, Facenda e Interior. A Coruña 16 de xullo de 2009. O DIRECTOR DE SERVIZOS XERAIS FACENDA E INTERIOR Asdo.: Juan Manuel Díaz Villoslada
29/07/2009 | Administración LocalMunicipal
Brión
Edicto relativo ao expediente de modificación de crédito MC 12/2009

EDICTO Aprobado definitivamente o expediente de modificación de créditos MC 12/2009 por importe de 223.268,29 euros, por non terse presentado reclamacións ó mesmo dentro do plazo regulamentario de exposición ó público, segundo anuncio inxerido no BOP nº 151 do día 6 de xullo de 2009, faise público para xeral coñecemento que no citado expediente o resumo por capítulos dos créditos do estado de gastos do orzamento deste Concello, amosa o seguinte xeito: Brión, 24 de xullo de 2009. O ALCALDE, Asdo. José Luis García García
29/07/2009 | Administración LocalMunicipal
Brión
Edicto prezo público obradoiros de verán 2009

EDICTO A Xunta de Goberno Local celebrada o 22 de xullo de 2009, en base ao ditame favorable da Comisión de Contas e a teor do establecido no artigo 4 da vixente Ordenanza Fiscal reguladora do prezo público pola prestación de servizos culturais, educativos, deportivos e de ocio, aprobou por unanimidade o “Prezo público para os obradoiros de verán 2009”, que se concreta nas seguinte cotas: - Prezo público rapaces empadroados no Concello de Brión.60,00 € - Prezo público rapaces non empadroados no Concello de Brión.100,00 € O que se expón ao público para xeral coñecemento mediante anuncio no boletín oficial da provincia. Brión, 24 de xullo de 2009. O alcalde José Luis García García
29/07/2009 | Administración LocalMunicipal
Outes
Anuncio de licitación do contrato de obra centro náutico-deportivo e escola de vela do Freixo

O Concello de Outes anuncia a convocatoria de licitación para adxudicar por procedemento negociado con publicidade o antedito contrato consonte as seguintes características: a) Organismo: Concello de Outes. b) Dependencia tramitadora: secretaría da Corporación. c) Obtención de información: Concello de Outes, Rúa do Bosque s/n 15230 A Serra de Outes (A Coruña); tfno.: 981850003; fax: 981850387; correo elect.: correo@outes. dicoruna. es; perfil de contratante: www.outes.es.Data límite de información: décimo día des que se publique este anuncio no BOP. A) Construción do centro náutico-deportivo e escola de vela no Freixo (Ribeira do Freixo, CP 15288 Outes). b) Prazo de execución: 20 meses. c) CPV: 45210000. a) Tramitación: ordinaria. b) Procedemento: negociado con publicidade (artigos 155. d, 161,2 e 162 da LCSP). a) Importe neto: 741.470,79 €; b) IVE (16%): 118.635,33 € de IVE; c) importe total: 860.106,12 €. a) Provisoria, non hai; b) definitiva, 5% do prezo de adxudicación, sen IVE. Clasificación: Grupo A, subgrupos 1 e 4. Grupo B, subgrupos 2 e 3. Grupo C, subgrupos 2, 3 e 8. Grupo F, subgrupos 2, 3 e 5. Grupo K, subgrupos 1, 2 e 4 categoría C para tódolos subgrupos. a) Prazo: 15 días naturais des que se publique este anuncio no BOP; b) Lugar: rexistro xeral do Concello de Outes, rúa do Bosque s/n, 15230 A Serra de Outes (A Coruña); c) Mantemento da oferta: 2 meses des que se abra.8. Apertura de ofertas: 5° día des que conclúa o prazo de presentación, ás 12:00 h. no Concello de Outes (rúa do Bosque s/n, 15230 Serra de Outes). 9. Gastos de publicidade: ata 300,00 €. Este contrato é cofinanciado pola Deputación Provincial da Coruña. Outes, 6 de xullo do 2009. O ALCALDE, Carlos López Crespo
29/07/2009 | Administración LocalMunicipal
A Coruña
Servizo de Persoal
Nomeamento de persoal eventual

ANUNCIO Por Decreto da Alcaldía-Presidencia de data 22 de xuño de 2009, procedeuse ao nomeamento de persoal eventual da Corporación. O cadro de persoal foi aprobado polo Pleno Municipal en sesión celebrada o 2 de xullo de 2007. Conforme dispón o artigo 104.3 da Lei 7/1985 do 2 de abril, reguladora das bases do réxime local, procédese á publicación de tal nomeamento: A Coruña, 15 de xullo de 2009. O DIRECTOR DE SERVIZOS XERAIS, FACENDA E INTERIOR, Asdo.: Juan Manuel Díaz Villoslada. ANUNCIO Por decreto da Alcaldía-Presidencia de data 25 de maio de 2006, procedeuse ao nomeamento de persoal eventual da Corporación. O equipo do devandito persoal foi aprobado polo Pleno Municipal en sesión celebrada o 7 de xullo de 2003. Conforme dispón o artigo 104.3 da Lei 7/1985 do 2 de abril, reguladora das bases de réxime local, procédese á publicación de tales nomeamentos, co réxime de retribucións e a súa dedicación: A Coruña, 18 de xullo de 2006 A XUNTA DE GOBERNO LOCAL, P. D. O TENENTE DE ALCALDE DELEGADA DE PERSOAL, Fdo.: M.ª Neves Vázquez Novo.
29/07/2009 | Administración LocalMunicipal
Oza dos Ríos
Resolución da Alcaldía número 77/2009. Delegación de competencias

ANUNCIO Por Decreto do que suscribe número 50, do 25 de xuño de 2007 (BOP núm.163, do 16 de xullo) resolvín delegar, entre outras as seguintes competencias: A) As contidas no artigo 21.1 da Lei 7/1985 de 2 de abril, apartados: q) O outorgamento das licenzas, agás que as leis sectoriais o atribúan expresamente ao Pleno ou Xunta de Goberno Local. B) As contidas no artigo 41 do R. O. F., apartados: g) A concesión de licenzas de apertura de establecementos fabriles, industriais e comerciais e de calquera outra índole, e licenzas de obras en xeral, agás que as leis sectoriais a atribúan expresamente ao Pleno ou á Xunta de Goberno Local. No corpo da resolución citada establecíanse diversas excepcións para o exercicio de certas competencias delegadas, ningunha das cales afectaba ás relacionadas anteriormente. Á vista da experencia e realidade concreta do exercicio das competencias delegadas, considerando o significativo número crecente de licenzas de obra menor, cáseque sempre de sinxela tramitación, considerando os principios de celeridade e eficacia que se contemplan na Lei 30/1992, LRXePAC en aras dunha meior atención ós cidadáns, polo presente RESOLVO: Modificar o Decreto núm.50/2007, de 25 de xuño no seguinte sentido: “Igualmente, establécense as seguintes excepcións: “En materia de outorgamento de licenzas urbanísticas de e obras, resérvase o Alcalde a competencia de resolver os procedementos que se refiren ás obras menores, conforme á definición e clasificación das mesmas que se recolle no Plan Xeral de Ordenación Urbana de Oza dos Ríos e máis normativa urbanística de xeral aplicación”. Oza dos Ríos, 24 de xuño de 2009. O ALCALDE, José Ramón Peón Pérez DOU FE. O SECRETARIO, Celestino J. Amigo Liñares.
29/07/2009 | Administración LocalMunicipal
Cambre
Aprobación do padrón da taxa por subministración de auga e sumidoiro correspondente ao segundo trimestre do exercicio de 2009

EDICTO Por medio da presente notifícase ós contribuintes que por resolución do concelleiro delegado da área de facenda, comercio e emprego do día 13 de xullo de 2009 aprobouse o padrón da taxa por subministración de auga e sumidoiro correspondente ao segundo trimestre do exercicio de 2009, e que se expón ao público na Intervención Municipal, durante o prazo de quince días hábiles, a contar desde o seguinte, tamén hábil, da publicación deste edicto no Boletín Oficial da Provincia. Contra estas liquidacións poderase interpoñer recurso de reposición perante a Alcaldía no prazo dun mes contado desde o día seguinte ao de finalización do período voluntario de pagamento, e recurso contencioso-administrativo perante o Xulgado do contencioso-administrativo no prazo de dous meses contados desde a resolución expresa da reposición ou de seis meses desde a desestimación presunta (artigo 108 da Lei 7/1985, do 2 de abril, de bases de réxime local, artigo 14 do Real decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, Real decreto 803/1993, do 28 de maio, modificador de determinados procedementos tributarios, e Lei 29/1998, de 13 de xullo, reguladora da xurisdicción contencioso-administrativa). De non satisfacerse o pagamento da débeda no prazo establecido, adoptaranse as medidas sancionadoras establecidas ó efecto, e as débedas serán esixidas polo procedemento de constrinximento e devengarán o recargo de constrinximento e intereses de demora. Este anuncio ten o carácter de notificación colectiva ó abeiro do artigo 102.3 da Lei 58/2003, xeral tributaria. Cambre 13 de xullo de 2009 O concelleiro delegado da área de facenda, comercio e emprego Asdo.: José V. Salcines Cristal
29/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.25948. Información pública

ANUNCIO CLAVE: DH. W15.25948 O Concello de Boqueixón, con DNI P-XXXXXXXXX e con enderezo en Forte, s/n, 15881 - BOQUEIXÓN. Solicita AUTORIZACIÓN para a execución de obras correspondentes ó acondicionamento dunha zona pública para destinala a área recreativa, preto do lugar de Hermida, na parroquia de Codeso (Santaia), na zona de afección marxe esquerda inmediata do río Pontillón, a unos 270 m augas abaixo da ponte na estrada autonómica que une Arzúa coa Ponte Ulla, no concello de Boqueixón, na provincia da Coruña. Consisten no reperfilado dos noiros que caen cara ó río, de xeito que queden dúas partes máis chas respecto ó estado natural, ocupando cada unha delas aproximadamente 1.000 m 2. Para comunicar zonas prevense no proxecto achegado 100 m de sendeiros de pedra conxuntado nas zonas de máis desnivel con escadas de travesas de madeira de piñeiro en pezas de 150 x 40 x 4 cm. Exceptuando estas zonas de comunicación, en toda a zona incorpórase vexetación arbustiva e arbórea; esta última que de sombra nas mesas e bancos de pedra que constitúen o mobiliario máis importante do proxecto. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 26 de xuño de 2009.0 xefe do Servizo Territorial da Zona Galicia-Centro Segundo Elias Dahmouni Crosby
09/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Información pública DH. A15.24872

ANUNCIO Anna Christina Garrouj Meller, con DNI XXXXXXXXX, solicita de Augas de Galicia un caudal de 0,07 litros/segundo de augas procedente dun pozo en Carollo, parroquia de Cardama (Santa María), Concello de Oroso (A Coruña), con destino ao abastecemento domestico, gandeiro e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.24872 As características do aproveitamento son: SOLICITANTE: Omar Rafael Orovay Heredea CAUDAL: 0,07 litros/ segundo DESTINO: abastecemento domestico, gandeiro e á rega nas parcelas 5340, 779 e 781 do polígono 503 ORIXE: pozo LUGAR: Carollo PARROQUIA: Cardama (Santa María) CONCELLO: Oroso (A Coaruña) Solicita a legalización dun aproveitamento no lugar de Carollo no Concello de Oroso, composto dun pozo na parcela 607 do polígono 001, depósito de almacenamento na parcela 779 do polígono 503 e conducións para dotar de servizo a unha vivenda e unha explotación gandeira na parcela 5340. Ademais, a auga empregarase para a rega das parcelas 779, 781 e 5340 do polígono 503. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oroso ou nas oficinas deste servizo, situadas na Praza de Vigo n° 2, entresollado - 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 2 de xuño de 2009 O xefe do Servizo Territorial da Zona Galicia Centro Mayca Cosima Lecube Casans
09/07/2009 | Administración LocalMunicipal
Mazaricos
Substitución do alcalde

DECRETO DE ALCALDÍA. Tendo que ausentarme do Concello de Mazaricos os días 6 a 14 de Xullo de 2009 ámbolos dous inclusive, para disfrute do correspondente período vacacional. Resultando que os arts.23.3 da Lei 7/1985, de Bases de Réxime Local e 63 da Lei 5/97, de Administración Local de Galicia, establecen que os tenentes de alcalde substitúen pola súa orde ao alcalde nos casos de vacante, ausencia e enfermidade. Visto o disposto nos arts 43 e 47 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986. Visto o decreto de esta Alcaldía de data 27 de Xuño de 2007 de nomeamento dos tenentes de Alcalde pola presente, Primeiro. Delegar no primeiro Tenente de Alcalde, D. Manuel Rodríguez Caamaño. Segundo. Que se publique a presente resolución no Boletín Oficial da Provincia sen perxuízo da súa efectividade dende o día seguinte o da firma do mesmo. Terceiro. Que se notifique o presente acordo ao interesado debendo asimesmo dar conta do mesmo ao Pleno na primeira sesión que celebre. En Mazaricos, a 30 de Xuño de 2009. O ALCALDE. Asdo. José M. Santos Maneiro. A SECRETARIA. Asdo. Ana Mª Reyes Cambre.
09/07/2009 | Administración LocalMunicipal
Miño
Aprobación inicial da modificación da ordenanza fiscal reguladora da taxa de ocupación de solo público con mesas, cadeiras, taboados e elementos análogos con fins lucrativos.

O Pleno do Concello de Miño, en sesión celebrada o día 20 de xuño de 2009, aprobou inicialmente a modificación da ordenanza fiscal reguladora da taxa de ocupación do solo público con mesas, cadeiras, taboados e elementos análogos con fins lucrativos. De conformidade co disposto no artigo 17.1 do Real Decreto Lexislativo 2/2004, de 5 de marzo, o expediente de referencia queda sometido a información pública e audiencia ós interesados polo prazo de 30 días, contados a partir do seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na Rúa Carreira, 38, dende as 9:00 ata as 14:00 horas e presentar as alegacións que consideren oportunas. O dito acordo provisional do Pleno do Concello converterase en definitivo no suposto de que non se presenten reclamacións no prazo antes sinalado. Miño, 30 de xuño de 2009 O Alcalde Asdo./ Juan A. Maceiras Barros
09/07/2009 | Administración LocalMunicipal
Bergondo
Información pública

ANUNCIO A Xunta de Goberno Local na sesión ordinaria que tivo lugar o día 12 de xuño de 2009, adoptou o seguinte acordo: 1. “Aproba-la contía do prezo público pola prestación da actividade cultural do Concello de Bergondo denominada “Campamento de verán 2009”, que se desenvolverá no Campamento Xuvenil Espiñeira-Boiro (A Coruña) en dúas quendas do 2 de agosto ata o 7 de agosto de 2008 e do 7 de agosto ata o 13 de agosto de 2008, que ascende a 100,00 €. 2. Expoñer ó público o presente acordo mediante un anuncio no taboleiro de edictos deste concello e no Boletín Oficial da Provincia “. Faise constar igualmente que contra esta acto de aprobación, que pon fin á vía administrativa os interesados poderán interpoñe-lo recurso contencioso-administrativo ante o xulgado do Contencioso-Administrativo competente por razón do territorio, no prazo de dous meses contados a partir do día seguinte ó da publicación deste acordo no Boletín Oficial da Provincia (segundo o artigo 46.1 da Lei 29/1998 de 13 de xullo, lei da xurisdiciéncontencioso-administrativa). Bergondo, 19 de xuño de 2009 A Alcaldesa Alejandra Pérez Máquez
09/07/2009 | Administración LocalMunicipal
A Coruña
Contratación
Anuncio de concurso referencia As-20/2009

1. Entidade adxudicadora: Excmo. Concello de A Coruña. a) Dependencia: Departamento de Contratación. b) Número de expediente: As-20/2009 2. Obxecto do contrato: vixilancia e outros servizos de natureza polivalente para o funcionamento do Centro Cívico de Castrillón. Duración: dous anos prorrogables por outros dous.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 52.000 € anuais (IVE incluido). 5. Garantía provisional: non se exixe.6. Obtención de documentación e información: a) Entidade: véxase punto 1. b) Enderezo: Pza. de Mª Pita, 1-2º. c) Localidade: 15001 A Coruña. d) Teléfono: (981) 18-42-19. e) Fax: (981) 18-42-71. f) Correo electrónico: contratacion@aytolacoruna. es g) Data límite de obtención de documentos e información: ata o día de finalización do prazo de presentación de proposicións na web municipal: www.coruna.es. (Perfil do Contratante). 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13’00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. e) Lugar de presentación: Rexistro Xeral de Entrada.9. Apertura de proposicións económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 23 de xuño de 2009 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
09/07/2009 | Administración LocalMunicipal
Arteixo
Secretaría Xeral
Delegación competencias Alcaldía-Presidencia

NAS CONSISTORIAIS DE ARTEIXO (A CORUÑA), CON DATA VINTE E SEIS DE XUÑO DE DOUS MIL NOVE (26-xuño-2009), A SEÑORA ALCALDESA-PRESIDENTA, DICTÓU A SEGUINTE RESOLUCIÓN: Debido a necesidades de ausentarme do termo municipal esta Alcaldía-Presidencia nas próximas datas, comprendidas entre o 29 de xuño até o 2 de xullo do ano que andamos; e de conformidade co disposto nos artigos 23.3 da Lei 7/1985, de 2 de abril, Reguladora das Bases do Réxime Local, e 44.1 e 2 e 47.2 do Real Decreto 2568/1986, de 28 de novembro, polo que se aproba o Regulamentod e Organización, Funcionamento e Réxime Xurídico das Entidades locais, pola presente, é polo que, RESOLVO: PRIMEIRO.- Delegar durante o prazo anteriormente referido todas e cada unha das atribucións que como titular da Alcaldía-Presidencia do Concello de Arteixo me corresponden, no Petra Francisca Leniz Casagallo, D. DOMINGO PABLO OLALQUIAGA PALACIAN, os días 29 e 30 de xuño e 1 e 2 de xullo de dous mil nove. SEGUNDO.- Comunicar esta resolución ao interesado e ordear a publicación da mesma no Boletín Oficial da Provincia e no Taboleiro de Anuncios da Casa do Concello. TERCEIRO.- Darlle conta ao Pleno da Corporación na primeira sesión que se celebre. CUARTO.- Esta delegación de competencias surtirá efectos durante as datas indicadas no encabezamento deste decreto, sen prexuizo da súa preceptiva publicación no Boletín Oficial da Provincia, de conformidade co establecino no artigo 44.2 do R. O. F. Así ordea, manda e asina S. S.ª na data anteriormente citada; de todo que eu, Secretario accidental, dou fe. Asdº.- Pilar Souto Iglesias Asdº.- José Manuel Naya Abeleira ALCALDESA-PRESIDENTA SECRETARIO ACCTAL.
09/07/2009 | Administración LocalMunicipal
Miño
Anuncio aprobación inicial de baixa por anulación de créditos 1/09

EXPEDIENTE DE BAIXA POR ANULACION DE CREDITOS 01/09 O Concello Pleno de Miño, en sesión celebrada o día 20 de xuño de 2009, aprobou inicialmente o expediente de baixa por anulación de creditos 1/09, por importe de 2.250,00 €. O expediente permanecerá a disposición dos interesados nas Oficinas do Concello durante o prazo de quince días hábiles contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do período de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Miño, a 30 de xuño de 2009. O Alcalde Asdo./ Juan A. Maceiras Barros.
09/07/2009 | Administración LocalMunicipal
Neda
Exposicion publica padron auga e saneamento 2ºT 2009

A Xunta de Goberno Local deste Concello, na sesión do día 25 de xuño do 2009, adoptou entre outros o seguinte acordo: 1º.-Aprobar o padrón de contribuíntes pola taxa de subministración de auga potable e sumidoiros, correspondente ó 2º trimestre do 2009 sendo o seu resumo o seguinte: 2º.-De acordo co disposto na Lei xeral tributaria, as matrículas e os padróns aprobados expóñense ó público nas oficinas do Concello, durante un mes, contado a partir da públicación no Boletín Oficial da Provincia, durante dito prazo os interesados poderán examinalos e impoñer contra os mesmos e ante a Xunta de Goberno Local o recurso de reposición previo ó contencioso-administrativo o que se refire o artigo 108 da Lei 7/85, de 2 de abril.3º.-O anuncio de publicación no BOP produce os efectos de notificación colectiva ó abeiro do disposto na citada Lei anterior.4º.-O cobramento das taxas aprobadas, verificarase na forma e período que se establecen nas respectivas ordenanzas reguladoras. Vila de Neda, 25 de xuño do 2009 O ALCALDE.- Asinado/José Ignacio Cabezón Lorenzo.
09/07/2009 | Administración Autonómica
Xunta de Galicia
Consellería de Economía e Industria
Delegación Provincial da Coruña
Nº expediente: IN407A 268/2009

Para os efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, de 1 de decembro (B. O. E. N° 310), sobre autorización de instalacións de enerxía eléctrica, sométese a información pública a petición da autorización administrativa e a declaración de utilidade pública, en concreto, da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: L. M. T., C. T. I., R. B. T., Albaxeira. Situación: Val do Dubra. Características Técnicas: Liña eléctrica de media tensión aérea, a 20 kV., de 891 m. de lonxitude, en condutor LA-56, coa orixe na L. M. T. aérea existente a C. T. Rebordelos, e final no C. T. proxectado de Albaxeira de 50 kVA., e acoplamento coa baixa tensión. Concello de Val do Dubra. A relación concreta e individualizada dos bens ou dereitos afectados polo procedemento de expropiación forzosa figura no anexo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no Edificio Administrativo de Monelos, s/n°, 15071-A Coruña, no prazo de vinte días, a partir da última publicación ou notificación individual. A Coruña, 17 de xuño de 2009 Tristana Moraleja Gómez Xefa territorial da Coruña RELACIÓN DE PROPIETARIOS BENS E DEREITOS AFECTADOS Expte. n°: 268/09 CONCELLO: VAL DO DUBRA PROVINCIA: A Coruña LMT. CTI. RBT. ALBAXEIRA
09/07/2009 | Administración LocalMunicipal
Porto do Son
Trámite de información pública de expediente de revisión de oficio.

EDICTO O Pleno do Concello en sesión de data 29 de maio de 2009 acordou incoar expediente de revisión de oficio para declarar a nulidade do acordo do Pleno do Concello de data 30 de decembro de 2005 polo que se outorgou aprobación definitiva ao Plan Especial de Reforma Interior da Unidade de Actuación núm.2 de Portosín, que conlevará a nulidade de todos os actos posteriores que traian causa no citado acordo, por consideralo nulo de pleno dereito, e suspender a execución dos efectos do acto e consecuentemente do proceso de aprobación do proxecto de urbanización do ámbito. Acordouse igualmente abrir un período de información pública ao abeiro do establecido no art.86 da Lei 30/1992, do 26 de novembro, mediante anuncio no Boletín Oficial da Provincia, a fin de que calquera persoa física ou xurídica poida examinar o procedemento, por un prazo de vinte días hábiles para formular alegacións, prazo que comezará a partir do día seguinte ao da publicación deste edicto no Boletín Oficial da Provincia, atopándose na Secretaría do Concello o procedemento tramitado onde poderá ser examinado. O que se fai público para xeral coñecemento. Porto do Son, 1 de xullo de 2009. O Alcalde. Asd. Isabel Monica Chavet San Anton.
09/07/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Información pública. DH. A15.22194

ANUNCIO Jorge Ignacio Hrezdac Anguio, con DNI XXXXXXXXX, en representación da Comunidade de Usuarios Fonteiriñas, solicita de Augas de Galicia un caudal de 0.021 litros/ segundo de augas procedente de dous mananciais en Paizal, parroquia de Laíño (San Xián), Concello de Dodro (A Coruña), con destino ao abastecemento doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.22194 As características do aproveitamento son: SOLICITANTE: Comunidade de Usuarios Fonteiriñas REPRESENTANTE: Flavia Cristina Bouchatta Frometa CAUDAL: 0,021 litros /segundo DESTINO: abastecemento doméstico ORIXE: dous mananciais LUGAR: Paizal PARROQUIA: Laíño (San Xián) CONCELLO: Dodro (A Coruña) Solicita a legalización dun aproveitamento consistente na captación de auga de dous mananciais situados na parcela 922 do polígono 7 e coordenadas UTM: 1) X: 525.430 e Y: 4.732.420 e 2) X: 525.395 e Y: 4.732.390, propiedade da comunidade de montes en man común denominada “Tres Parroquias”. A canalización das augas está realizada con tubaxes de PVC de 30 mm de diámetro ata un rexistro que as une, construido de formigón prefabricado de 0,5 x 0,7 x 0,6 m, de onde sae unha tubaxe de 25 mm de diámetro e unha lonxitude de 390,67 m ata a nave de distribución. Esta nave ten unhas dimensións de 6,78 x 2,45 m; está fabricada con bloques de formigón aloxando no seu interior os catro depósitos individuais de 3 m 3 cada un e un tanque distribuidor que reparte equitativamente o caudal que se distribúe por unhas tubaxes individuais de PVC de 25 mm de diámetro ás vivenda situadas no lugar de Paizal. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste servizo, situadas na Praza de Vigo n° 2, entresollado - 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de xuño de 2009 O xefe do Servizo Territorial da Zona Galicia Centro Malkeet Matilla Ciuraneta
09/07/2009 | Administración LocalMunicipal
Vilagarcía de Arousa
Información pública

EDICTO A Alcaldesa Presidenta dictou, con data 8/6/2009, resolución pola que se notifica a orde de execución de obras n°39/09 a Dona Concepción Torres Iglesia e/n Hrdos. De Jesús Casal Iglesia, como propietarios do inmoble sito na rúa Vista Alegre n° 14, en Vilagarcía de Arousa, ordenándoselle que proceda a limpeza da maleza do interior do inmoble, retirando a vexetación dos lindeiros, no prazo máximo QUINCE DÍAS, contados a partir da notificación da presente resolución. Intentada a notificación aos interesados o día 15/6/2009, ás 13,00 horas, no último domicilio coñecido, sen que se puidera practicar a mesma por ser devoltos pola oficina de correos por ser descoñecido, e ao abeiro do disposto no artigo 59.5 da Lei 30/1992, de 26 de novembro, de réxime xurídico das Administracións Públicas, modificada pola Lei 4/1999 (LRXPAC), notifícaselle á interesada a devandita resolución mediante a publicación do presente edicto no Taboleiro de anuncios e no BOP. Tendo en conta que, en atención ao previsto no art.61 da LRXPAC, o acto non se publica na súa integridade, fáiselle saber á interesada que o texto íntegro da resolución que se notifica se encontra ao seu dispor na Xerencia de urbanismo, sito no edificio do Concello, Pza. Ravella n°1, 4° andar, Vilagarcía de Arousa, podendo, no prazo de DEZ DÍAS, contados a partir da publicación deste edicto no Boletín Oficial da Provincia, alegar e presentar os documentos e xustificacións que estime convenientes ó seu dereito, interrumpiéndose neste caso os prazos indicados nos apartados anteriores. Contra a presente resolución, que pon fin á vía administrativa, poderá interpoñer, potestativamente, recurso de reposición ante a Sra. Alcaldesa, no prazo de un mes contado a partir do día seguinte ao da publicación deste edicto, ou ben, se non exercen o seu dereito a presentar recurso potestativo de reposición, poderá interpoñer directamente o recurso contencioso - administrativo, no prazo de dous meses, ante o Xulgado Contencioso Administrativo en cuxa circunscrición radique o inmoble afectado, conforme o disposto no art.14.1°, regra terceira da Lei 29/1998, do 13 de xullo, reguladora da xurisdicción contencioso - administrativa. Para que conste e Ile sirva de notificación á interesada, en cumprimento do disposto no art.59.5 da LRXPAC, expido e asino este edicto. Vilagarcía de Arousa, 17 de xuño de 2009 A ALCALDESA-PRESIDENTA Asdo. Mª Dolores García Giménez
09/07/2009 | Administración LocalMunicipal
Miño
Aprobación inicial de modificación ordenanza fiscal reguladora da taxa de ocupación de vía pública con postos para a feira semanal no Concello de Miño.

O Pleno do Concello de Miño, en sesión celebrada o día 20 de xuño de 2009, aprobou inicialmente a modificación da ordenanza fiscal reguladora da taxa de ocupación da vía pública con postos para a feira semanal. De conformidade co disposto no artigo 17.1 do Real Decreto Lexislativo 2/2004, de 5 de marzo, o expediente de referencia queda sometido a información pública e audiencia ós interesados polo prazo de 30 días, contados a partir do seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na Rúa Carreira, 38, dende as 9:00 ata as 14:00 horas e presentar as alegacións que consideren oportunas. O dito acordo provisional do Pleno do Concello converterase en definitivo no suposto de que non se presenten reclamacións no prazo antes sinalado. Miño, 30 de xuño de 2009 O Alcalde Asdo./ Juan A. Maceiras Barros
09/07/2009 | Administración LocalMunicipal
Rianxo
Secretaría
Anuncio exposicion publica

O Pleno Municipal na sesión extraordinaria do día 16 de xuño de 2009 adoptou o seguinte acordo: Primeiro: Incoar expediente de investigación da titularidade do camiño situado en Asadelos, Parroquia de Asados, Municipio de Rianxo, coñecido como “A Veiguiña” do que se descoñece o seu carácter público ou privado. Segundo: Publicar este Acordo no Boletín Oficil da Provincia e no Taboleiro de Anuncios do Concello por un prazo de quince días. Terceiro: O prazo de alegacións será dun mes, contado dende o día seguinte ao que deba por darse por terminada a publicación de anuncios no Taboleiro de Anuncios do Concello. Cuarto: Finalizado o prazo de alegacións, abrir o período de proba para que se presenten os elementos probatorios que se estimen oportunos; notificándose aos afectados para que poidan presentar as probas que estimen convintes. Quinto: Facultar ao Alcalde-Presidente para que suscriba os documentos que sexan necesarios en orden á execución dos precedentes Acordos. Rianxo, 26 de xuño de 2009 O ALCALDE, Asdo./ Pedro Piñeiro Hermida